Rödd Júrí Gagarín útv. 12 eða 14.4. (er í Highlander)
Þess er minnst víða um heim og þá sérstaklega í Rússlandi að í dag eru sextíu ár frá sögulegri ferð fyrsta mannsins út í geim. Í þá ferð fór sovétborgarinn Gagarín fyrir hönd Sovétríkjanna árið 1961. Hann fór í umhverfis jörðina og tók ferðin hundrað og átta mínútur. Honum var skotið á loft í geimfarinu Vastok í Kazakstan, sem þá var hluti af Sovétríkjunum. Eftir ferðina lenti Gagarín í fallhlíf í kartöflugarði við borgina Engels í suðurhluta Rússlands. Rætt er við Ritu Nurskanovu í rússneska dagblaðinu Moskovsky Komsomolets í dag en hún var, þá fimm ára gömul, var undirbúa vorverkin í kartölfugarðinum með ömmu sinni þegar geimfarinn lenti. Hún lýsir því að ömmu hennar hafi ekki staðið á sama að sjá geimfarinn koma ofan af himnum en að Gagarín hafi hughreyst þær. Amma hennar hafi svo hjálpað honum að losa hjálminn af höfðinu.
Vladimír Pútín, forseti Rússlands, ætlar í tilefni dagsins til borgarinnar Engels. Þar verður athöfn í dag til að minnast afreksins.